
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 52
                                                               din 27 martie 2025
privind desemnarea reprezentanților Consiliului Local Sighișoara în vederea reorganizării Comisiei pentru vânzarea spațiilor comerciale sau de prestări servicii
Consiliul Local al Municipiului Sighişoara, întrunit în ședință ordinară,
 
Luând act de proiectul de hotărâre, înregistrat cu nr. 8.624/07.03.2025 şi la Consiliul Local Sighișoara cu nr. 10.174/19.03.2025, de referatul de aprobare, înregistrat cu nr. 8.625/07.03.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 550/2002 privind vânzarea spaţiilor comerciale proprietate privată a statului şi a celor de prestări de servicii, aflate în administrarea consiliilor judeţene sau a consiliilor locale, precum şi a celor din patrimoniul regiilor autonome de interes local, cu modificările și completările ulterioare, în temeiul căreia în termen de 15 zile de la data intrării în vigoare a acesteia, în fiecare comună, oraș, municipiu, sector al municipiului Bucureşti sau județ, în care există spații care cad sub incidenţa acestei legi, trebuie să se constituie o comisie pentru vânzarea spațiilor comerciale sau de prestări de servicii, din care conform art. 6 alin. (1), lit. „a” al textului actului normativ amintit trebuie să facă parte și trei reprezentanți ai Consiliului Local desemnați prin vot deschis, cu votul a două treimi din numărul consilierilor;

Luând în considerare prevederile Hotărârii Guvernului nr. 1.341/2002 pentru aprobarea Normelor metodologice de aplicare a Legii nr. 550/2002 privind vânzarea spaţiilor comerciale proprietate privată a statului şi a celor de prestări de servicii, aflate în administrarea consiliilor judeţene sau a consiliilor locale, precum şi a celor aflate în patrimoniul regiilor autonome de interes local, cu modificările și completările ulterioare;

Ținând cont de prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 103/06.05.2022 privind desemnarea reprezentanților Consiliului Local Sighișoara în vederea reorganizării Comisiei pentru vânzarea spațiilor comerciale sau de prestări servicii;
Având în vedere Dispoziția Primarului Municipiului Sighișoara nr. 473/30.06.2022 privind desemnarea membrilor, reprezentanți ai unităților/instituțiilor abilitate, care vor face parte din componența Comisiei pentru vânzarea spațiilor comerciale sau de prestări servicii;
Având în vedere alegerile pentru autoritățile administrației publice locale desfășurate în data de 09 iunie 2024, în urma cărora au fost aleși pentru o perioadă de 4 ani, membrii consiliului local ce vor compune noul Consiliu Local Sighișoara, validați de către Judecătoria Sighișoara, potrivit încheierii nr. 3617/15.10.2024, pronunțată în dosarul nr. 5189/308/2024, rămasă definitivă prin decizia civilă nr. 485/25.10.2024, pronunțată de Tribunalul Mureș, în dosarul nr. 5189/308/2024;

Văzând Ordinul Prefectului Județului Mureș nr. 463/29.10.2024 privind declararea ca legal constituit, a Consiliului Local al Municipiului Sighișoara, începând cu data de 26.10.2024, data la care acesta a fost convocat în acest scop în ședință ceremonioasă de constituire, convocare realizată în conformitate cu Ordinul Prefectului Județului Mureș nr. 352/16.10.2024, urmând ca în termenul prevăzut de dispozițiile din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, să fie realizată procedura de validare a mandatelor supleanților;

Având în vedere validarea mandatelor celor 2 supleanți rămași, în conformitate cu prevederile art. 119 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit încheierii civile nr. 4049/15.11.2024, pronunțată de Judecătoria Sighișoara, în dosarul nr. 5715/308/2024;
Având în vedere că din componența acestei comisii fac parte și un reprezentant al regiei autonome, dar și un reprezentant al directiei generale a finanţelor publice judetene, pentru desemnarea cărora s-au făcut demersurile necesare urmând ca după desemnarea reprezentanților Consiliului Local Sighișoara, prin dispoziţie a primarului, această comisie să fie completată și cu ceilalți reprezentanți ai structurilor amintite; 

Având în vedere necesitatea reorganizării comisiei pentru vânzarea spațiilor comerciale proprietate privată a statului și a celor de prestări de servicii care fac obiectul Legii nr. 550/2002, sens în care se impune desemnarea consilierilor locali care să facă parte din această comisie, precum și desemnarea membrilor supleanți și adoptarea astfel a unei hotărâri a acestui organ deliberativ, pentru a se putea proceda la punerea în aplicare a hotărârilor Consiliului Local Sighișoara, deja adoptate sau viitoare, referitoare la vânzarea spațiilor care fac obiectul Legii nr. 550/2002;
Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 8.626/07.03.2025, prin care se propune desemnarea reprezentanților Consiliului Local Sighișoara în vederea reorganizării Comisiei pentru vânzarea spațiilor comerciale sau de prestări servicii;
 Având în vedere avizele favorabile ale tuturor comisiilor pe domenii de specialitate;
În temeiul art. 5 lit. dd), art. 129 alin. (2) lit. „c”, alin. (6) lit. „b”, alin. (14), art. 139 alin. (2) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

      H O T Ă R Ă Ş T E:

Art. 1. (1) Se aprobă reorganizarea Comisiei pentru vânzarea spațiilor comerciale și de prestări servicii, care fac obiectul Legii nr. 550/2002 privind vânzarea spaţiilor comerciale proprietate privată a statului şi a celor de prestări de servicii, aflate în administrarea consiliilor judeţene sau a consiliilor locale, precum şi a celor din patrimoniul regiilor autonome de interes local, cu modificările și completările ulterioare.

(2) Ca urmare a prevederilor art. 1 alin. (1) din prezenta hotărâre, se desemnează din partea Consiliului Local Sighișoara ca reprezentanți în această Comisie, următorii consilieri locali:
1. Mihai Ileana - Mirela                     - membru;

2. Moldovan Ovidiu - Aurel              - membru;

3. Toma Alexandru                            - membru;

4. Șandru Stela - Maria                      - membru supleant;

5. Horumb Maria                               - membru supleant;


6. Călugăr Andrei - Robert                - membru supleant.

Art. 2.  Ceilalți membri ce urmează să facă parte din componența comisiei vor fi desemnați prin dispoziție a Primarului municipiului Sighișoara, în acord și în conformitate cu dispozițiile exprese ale art. 6 alin. (1) din Legea nr. 550/2002 privind vânzarea spaţiilor comerciale proprietate privată a statului şi a celor de prestări de servicii, aflate în administrarea consiliilor judeţene sau a consiliilor locale, precum şi a celor din patrimoniul regiilor autonome de interes local, cu modificările și completările ulterioare.
Art. 3. Cu data adoptării prezentei hotărâri, prevederile Hotărârii Consiliului Local Sighișoara nr. 103/06.05.2022, precum și orice alte prevederi contrare, incidente în speță, își încetează valabilitatea.
Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, aparatul de specialitate al acestuia, Compartimentul Administrarea Domeniului Public şi Privat – Direcția Arhitect Șef din cadrul Municipiului Sighișoara şi persoanele nominalizate în această comisie.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului județului Mureș, şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

             Tűrk Michaela
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcţia Arhitect Şef;

  2 ex. Compartimentul Administrarea Domeniului Public şi Privat – Direcţia Arhitect Şef;

  6 ex. persoanele nominalizate în Comisia pentru vânzarea spațiilor comerciale sau de prestări servicii.

15 ex.

B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 52/27.03.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


